S-301/2008

Mál þetta höfðaði sýslumaðurinn á Akranesi með ákæru 22. september 2008 á hendur ákærða, D-kk-þgf Á-kk-þgf Ó-kk-þgf, kt. ..., Þórðarsveig 34 í Reykjavík. Málið var dómtekið 29. október sama ár.

Í ákæruskjali segir að málið sé höfðað gegn ákærða „fyrir eftirgreind umferðar- og fíkniefnabrot framin föstudaginn 1. ágúst 2008 með því að hafa:

I.

„Um kl. 23:39 ekið bifreiðinni SU-657, undir áhrifum bannaðra ávana- og fíkniefna, norður Vesturlandsveg frá Reykjavík áleiðis til Blönduóss uns lögreglan stöðvaði aksturinn við norðurmuna Hvalfjarðarganga, Hvalfjarðarsveit.

Í blóðsýni sem tekið var úr ákærða í framhaldi af handtöku mældist magn amfetamíns 195 ng/ml og í þvagsýni greindist amfetamín og tetrahýdrókannabínólsýra. Amfetamín og tetrahýdrókannabínólsýra eru í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða samkvæmt þessum ákærulið þykir varða við 1. mgr., sbr. 2. mgr., 45. gr. a., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 186. gr. laga nr. 82/1998 og 5. gr. laga nr. 66/2006.

II.

Á sama tíma og I. töluliður greinir haft í sínum vörslum 1,6 g af amfetamíni í bifreiðinni SU-657 á Vesturlandsvegi við norðurmuna Hvalfjarðarganga, Hvalfjarðarsveit, er lögreglan hafði afskipti af honum vegna brots er I tl. ákærunnar tilgreinir en lögreglan fann efnin við leit á ákærða og í bifreiðinni á lögreglustöðinni á Akranesi í framhaldi af handtöku ákærða.

Brot ákærða samkvæmt þessum ákærulið þykir varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 166. gr. laga nr. 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 232/2001 og nr. 848/2002.

III.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 1,6 g af amfetamíni verði gerð upptæk með dómi samkvæmt 6. mgr. 5. gr. laga nr. 65/1974 sbr. lög 68/2001 og 2. mgr. 14. gr. reglugerðar nr. 233/2001.“

Fyrirkall í máli þessu var birt fyrir ákærða 17. október 2008. Við þingfestingu málsins 29. sama mánaðar sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga um meðferð opinberra mála, nr. 19/1991.

Með vísan til áðurgreindrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og varðar það við tilgreind lagaákvæði í ákæru.

Samkvæmt sakavottorði ákærða hefur hann ekki áður gerst sekur um afbrot sem hafa áhrif við ákvörðun viðurlaga.

Refsing ákærða, sem tiltaka ber samkvæmt reglum 77. gr. almennra hegningaralaga, þykir hæfilega ákveðin 160.000 króna sekt til ríkissjóðs og komi tólf daga fangelsi í stað sektarinnar verði hún eigi greidd innan fjögurra vikna frá birtingu dómsins.

Þá þykir rétt, með vísan til 101. og 102. gr. umferðarlaga nr. 50/1987, að svipta ákærða ökurétti í tólf mánuði frá birtingu dóms þessa að telja.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Loks verður ákærði samkvæmt 1. mgr. 165. gr. laga nr. 19/1991 um meðferð opinberra mála dæmdur til greiðslu alls sakarkostnaðar eftir yfirliti lögreglu um sakarkostnað, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, D-kk-nf Á-kk-nf Ó-kk-nf, greiði 160.000 króna sekt til ríkissjóðs og komi tólf daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í tólf mánuði frá birtingu dóms þessa að telja.

Ákærði sæti upptöku á 1,6 g af amfetamíni.

Ákærði greiði 128.163 krónur í sakarkostnað.

B-kk-nf B-kk-nf